
Projekti „Hahni trepi rekonstrueerimine,  Samm-sammult“ teostaja määramine ning oma- ja sildfinantseeringu kinnitamine 
  

1. ASJAOLUD JA MENETLUSE KÄIK

Narva Linna Arenduse ja Ökonoomika Amet koostöös Narva Linnavalitsuse Arhitektuuri- ja Linnaplaneerimise Ametiga valmistavad ette projekti “Hahni trepi rekonstrueerimine,  Samm-sammult/ Reconstruction of the Hahn Stairs, Step by Step“ taotluse Eesti EL välispiiri programmi kuuendasse vooru esitamiseks (http://www.estoniarussia.eu).
Eesti EL välispiiri programmi 6. taotlusvoor avati 9.12.2022. Projektitaotluste esitamise tähtaeg on 02.02.2023. 6. taotlusvoor võimaldab lühiajaliste(kuni 6 kuud) projektide elluviimist, toetuse piirmäär on  kuni 300 000 €, omafinantseeringu määr on vähemalt 10%. 
Projekti otseseks eesmärgiks on  ajaloopärandi objekti, Hahni trepi, mis ühendab alumise ja ülemise promenaadi,  rekonstrueerimine. 
Projekti eeldatav eelarve moodustab kuni 400 000 EUR, millest programmi poolne finantseering on kuni  300 000 EUR ja Narva  linna omafinantseering moodustab kuni  100 000 EUR ehk 25% projekti eelarvest. Projekti elluviimise periood on orienteeruvalt 6 kuud, juuni  - detsember 2023. Linnavolikogu otsusega on vaja kinnitada projekti teostaja, projekti omafinantseering ja sildfinantseering.
Projekt on vastavuses Narva linna arengukavaga 2035:
3. Strateegiline eesmärk: Narva on heade sündmuste linn
3.1 Kultuuri-, sporditaristu ja märgilised objektid on korda tehtud
Tegevus: Hahni trepi ehitustööd

2.  ÕIGUSLIKUD ALUSED

2.1. Vastavalt KOKS § 22 lg 1 p-le 8 kuulub volikogu ainupädevusse laenude võtmine, võlakirjade emiteerimine, kapitalirendi- ja faktooringukohustuste võtmine, kohustuste võtmine kontsessioonikokkulepete alusel, kohaliku omavalitsuse üksuse finantsjuhtimise seaduse § 34 lõikes 7 nimetatud rendikohustuste võtmine ning piirmäära kehtestamine rahavoogude juhtimiseks võetavale laenule.
2.2 Vastavalt KOKS § 371 lõikele 2 on arengukava ja eelarvestrateegia aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel.


3.  OTSUS

3.1. Lubada Narva Linna Arenduse ja Ökonoomika Ametil esitada projekti ”Hahni trepi rekonstrueerimine, Samm-sammult“ taotluse  Eesti EL välispiiri programmi 6. taotlusvooru.
3.2. Kinnitada projekti ”Hahni trepi rekonstrueerimine, Samm-sammult“ teostajaks Narva Linna Arenduse ja Ökonoomika Amet.
3.3. Kinnitada projekti “Hahni trepi rekonstrueerimine, Samm-sammult“  omafinantseering 2023. aastal summas kuni 100 000 EUR.
3.4. Kinnitada projekti “Hahni trepi rekonstrueerimine, Samm-sammult“ sildfinantseering 2023. aastal summas kuni 120 000 EUR.
3.5. Positiivse rahastamise otsuse korral lubada Narva Linnavalitsusel võtta laenu 2023. aastal punktis 3.3 nimetatud omafinantseeringu katmiseks kuni 100 000 eurot ning punktis 3.4  nimetatud sildfinantseeringu katmiseks kuni 120 000 eurot.



4.  RAKENDUSSÄTTED
4.1. Otsus jõustub seadusega sätestatud korras.
4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.


Vladimir Žavoronkov

